02021O0830 — DA — 01.02.2022 — 001.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

Ændret ved:









▼B

DEN EUROPÆISKE CENTRALBANKS RETNINGSLINJE (EU) 2021/830

af 26. marts 2021

om balancepoststatistik og statistik over de monetære finansielle institutioners rentesatser (ECB/2021/11)







AFDELING 1

GENSTAND OG ANVENDELSESOMRÅDE

Artikel 1

Genstand

Denne retningslinje fastlægger de nationale centralbankers indberetningsforpligtelser for den statistiske information, der skal indberettes om balanceposter og rentesatser for monetære finansielle institutioner (MFI'er), balanceposter for ikke-MFI-kreditinstitutter, for mindstereserver og strukturelle finansielle indikatorer for kreditinstitutter, samt den statistiske information for postgirokontorer og offentlig forvaltning og service, der er nødvendig for opstillingen af monetære aggregater og modposter. Denne retningslinje specificerer navnlig den information, som de nationale centralbanker skal indberette til ECB, behandlingen af denne information, hyppighed og indberetningstidspunkt, og de standarder, der skal anvendes på den indberetning.

Artikel 2

Definitioner

Med henblik på denne retningslinje finder definitionerne i artikel 2 i forordning (EU) 2021/379 (ECB/2021/2), artikel 1 i Den Europæiske Centralbanks forordning (EU) nr. 1072/2013 (ECB/2013/34) ( 1 ) og artikel 1 i Den Europæiske Centralbanks forordning (EU) nr. 1074/2013 (ECB/2013/39) ( 2 ) anvendelse.

Følgende definitioner finder også anvendelse:

1) »statistisk information«: »statistisk information« som defineret i artikel 1, nr. 11), i Rådets forordning (EF) nr. 2533/98 ( 3 )

2) »produktionsperiode«: perioden mellem de foreskrevne tidsfrister for indberetning af statistisk information i henhold til denne retningslinje fra de nationale centralbanker til ECB og tidspunktet for afslutning på ECB's datamodtagelse

3) »reservekravsgrundlag«: »reservekravsgrundlag« som defineret i artikel 2, nr. 8), i forordning (EU) 2021/378 (ECB/2021/1)

4) »reservekravsperiode«: »reservekravsperiode« som defineret i artikel 2, nr. 10), i forordning (EU) 2021/378 (ECB/2021/1).







AFDELING 2

MFI-BALANCEPOSTER

Artikel 3

Statistisk information der skal indberettes for centralbankers balanceposter

1. De nationale centralbanker indberetter følgende balanceposter for centralbanksektoren til ECB: a) Udestående beløb ultimo måneden, som specificeret i tabel 1 i Del 2 i bilag I til forordning (EU) 2021/379 (ECB/2021/2), med undtagelse af følgende: i) Indlånspassiver, der udelukkende indberettes af kreditinstitutter, som er underlagt reservekrav ii) Koncerninterne positioner iii) Syndikerede lån iv) Positioner for fiktive cash pools v) Udstedte aktier/andele i MMF'er vi) Opdeling efter løbetid for udlån denomineret i euro til ikke-finansielle selskaber vii) Opdeling efter løbetid og låneformål for udlån denomineret i euro til husholdninger og non-profitinstitutioner rettet mod husholdninger viii) Egne beholdninger af værdipapirer b) Udestående beløb ultimo kvartalet, som specificeret i tabel 2, 3 og 4 i Del 3 i bilag I til forordning (EU) 2021/379 (ECB/2021/2) c) Udestående beløb ultimo måneden og ultimo kvartalet, som specificeret i tabel 1 i Del 1 I bilag II til denne retningslinje efter bedste skøn, hvor data er tilgængelig d) Udestående beløb ultimo kvartalet, som specificeret i tabel 3 i Del 1 i bilag II til denne retningslinje.

2. De nationale centralbanker indberetter følgende statistisk information om justeringer for værdiændringer for centralbanksektoren til ECB: a) Månedlige justeringer for værdiændringer, som specificeret i tabel 1A i Del 4 i bilag I til forordning (EU) 2021/379 (ECB/2021/2), med undtagelse af: i) Koncerninterne positioner ii) Syndikerede lån iii) Positioner for fiktive cash pools iv) Udstedte aktier/andele i MMF'er v) Opdeling efter løbetid for udlån denomineret i euro til ikke-finansielle selskaber vi) Opdeling efter løbetid og låneformål for udlån denomineret i euro til husholdninger og non-profitinstitutioner rettet mod husholdninger vii) Egne beholdninger af værdipapirer b) Kvartalsvise justeringer for værdiændringer, som specificeret i tabel 2A i Del 4 i bilag I til forordning (EU) 2021/379 (ECB/2021/2) c) Månedlige og kvartalsvise justeringer for værdiændringer, som specificeret i tabel 1 i Del 1 til bilag II til denne retningslinje efter bedste skøn, hvor data er tilgængelig d) Kvartalsvise justeringer for værdiændringer, som specificeret i tabel 3 i Del 1 i bilag II til denne retningslinje.

3. De nationale centralbanker indberetter følgende statistisk information om justeringer for omklassifikationer for centralbanksektoren til ECB: a) De månedlige justeringer for omklassifikationer for hver udestående beløbspost indberettet i henhold til stk. 1, litra a) b) De kvartalsvise justeringer for omklassifikationer for hver udestående beløbspost specificeret i tabel 2 i Del 3 i bilag I til forordning (EU) 2021/379 (ECB/2021/2), med undtagelse af de poster, som henviser til opdeling af udlån efter resterende løbetider c) De månedlige og kvartalsvise justeringer for omklassifikationer som specificeret i tabel 1 i Del 1 i bilag II til denne retningslinje efter bedste skøn, hvor data er tilgængelig d) De månedlige justeringer for omklassifikationer som specificeret i tabel 3 i Del 1 til bilag II til denne retningslinje.

4. De nationale centralbanker udleder statistisk information, der skal indberettes i henhold til denne artikel fra deres regnskabssystem i overensstemmelse med de tabeller, der er tilgængelige på ECB's websted ( 4 ), der muliggør en forbindelse mellem den statistiske balancepost og den regnskabsmæssige balancepost, og anvender navnlig følgende: a) For regnskabsposterne 9.5, »andre tilgodehavender i Eurosystemet (netto)«, og 10.4, »andre forpligtelser i Eurosystemet (netto)«, anfører de nationale centralbanker aktiver adskilt fra passiver og indberetter dem på bruttobasis b) Hvor regnskabsposten 14, »værdiændringskonti«, skal indberettes på bruttobasis til regnskabsformål, indberetter de nationale centralbanker den på nettobasis til statistiske formål c) Hvor de nationale centralbanker skal værdiregulere deres værdipapirporteføljer på månedsbasis eller hyppigere til interne formål som omhandlet i artikel 9, stk. 2, i Den Europæiske Centralbanks retningslinje (EU) 2016/2249 (ECB/2016/34) ( 5 ), skal disse værdireguleringer også afspejles i den statistiske information, der skal indberettes i henhold til stk. 2 på månedsbasis d) Med forbehold af værdiansættelserne der anvendes til regnskabsformål, skal de nationale centralbanker anvende en af følgende værdiansættelser ved indberetningen af værdipapirer, der ejes og udstedes: i) Værdiansættelser til markedspris, som henvist til i afsnit 38 i kapitel 7 i bilag A til Europa-Parlamentets og Rådets forordning (EU) nr. 549/2013 ( 6 ) eller ii) Den regnskabsmæssige værdi i overensstemmelse med de harmoniserede regnskabsregler i artikel 9 i retningslinje (EU) 2016/2249 (ECB/2016/34), hvor den regnskabsmæssige værdi ikke adskiller sig væsentligt fra markedsværdien.

5. For så vidt angår ECB's balance gøres den statistiske information, som er henvist til i denne artikel, tilgængelig af det relevante ECB-forretningsområde til ECB's Generaldirektorat for Statistik.

6. Den statistiske information, der indberettes i henhold til denne artikel, indberettes på aggregeret grundlag og verificeres i overensstemmelse med artikel 30. Statistisk information om justeringer for omklassifikationer og værdiændringer indberettes i overensstemmelse med bilag I til denne retningslinje.

Artikel 4

Statistisk information der skal indberettes for andre MFI'ers balanceposter

1. De nationale centralbanker indberetter følgende balanceposter for andre MFI'er til ECB: a) Udestående beløb ultimo måneden, som specificeret i tabel 1 i Del 2 i bilag I til forordning (EU) 2021/379 (ECB/2021/2), med undtagelse af indlån, der udelukkende indberettes af kreditinstitutter, som er underlagt reservekrav b) Udestående beløb ultimo kvartalet, som specificeret i tabel 2, 3 og 4 i Del 3 i bilag I til forordning (EU) 2021/379 (ECB/2021/2) c) Udestående beløb ultimo måneden på securitisationer og andre overdragelser af udlån specificeret i tabel 5b i Del 5 i bilag I til forordning (EU) 2021/379 (ECB/2021/2) d) Udestående beløb ultimo måneden og ultimo kvartalet, som specificeret i tabel 2 i Del 1 i bilag II til denne retningslinje i det omfang data er tilgængelige, herunder efter bedste skøn, hvor data er tilgængelige e) Kvartalsvise udestående beløb som specificeret i tabel 3 i Del 1 i bilag II til denne retningslinje I det omfang data er tilgængelige, herunder efter bedste skøn, hvor data er tilgængelige.

2. De nationale centralbanker indberetter følgende statistiske information om justeringer for værdiændringer for andre MFI'er til ECB: a) Månedlige justeringer for værdiændringer, som specificeret i tabel 1A i Del 4 i bilag I til forordning (EU) 2021/379 (ECB/2021/2) b) Månedlige justeringer for værdiændringer, som specificeret i tabel 5b i Del 5 i bilag I til forordning (EU) 2021/379 (ECB/2021/2) c) Kvartalsvise justeringer for værdiændringer, som specificeret i tabel 2A i Del 4 i bilag I til forordning (EU) 2021/379 (ECB/2021/2) d) Månedlige og kvartalsvise justeringer for værdiændringer, som specificeret i tabel 2 i Del 1 i Bilag II til denne retningslinje efter bedste skøn, hvor data er tilgængelige e) Kvartalsvise justeringer for værdiændringer, som specificeret i tabel 3 i Del 1 i bilag II til denne retningslinje efter bedste skøn, hvor data er tilgængelige.

3. De nationale centralbanker indberetter følgende statistiske information om justeringer for omklassifikationer for andre MFI'er til ECB: a) Månedlige justeringer for omklassifikationer for så vidt angår hver udestående beløbspost indberettet i henhold til stk. 1, litra a) b) Månedlige justeringer for omklassifikationer for så vidt angår hver udestående beløbspost indberettet i henhold til stk. 1, litra c) c) Kvartalsvise justeringer for omklassifikationer for så vidt angår hver udestående beløbspost som specificeret i tabel 2 i Del 3 i bilag I til forordning (EU) 2021/379 (ECB/2021/2), med undtagelse af de poster, der henviser til opdeling af udlån efter resterende løbetider d) Månedlige og kvartalsvise justeringer for omklassifikationer som specificeret i tabel 2 i Del 1 i bilag II til denne retningslinje efter bedste skøn, hvor data er tilgængelige e) Kvartalsvise justeringer for omklassifikationer specificeret i tabel 3 i Del 1 i bilag II til denne retningslinje, efter bedste skøn hvor data er tilgængelige.

4. De nationale centralbanker indberetter til ECB statistisk information om månedlige udlånsoverdragelser netto som specificeret i tabel 5a i Del 5 i bilag I til forordning (EU) 2021/379 (ECB/2021/2).

5. De nationale centralbanker indberetter til ECB følgende statistiske information, hvor tilgængelig, om securitiserede udlån eller på anden vis overført af MFI'er, og som serviceres af ikke-MFI'er: a) Udestående beløb ultimo måneden på udlån serviceret af ikke-MFI'er, som specificeret i tabel 1 i Del 2 i bilag II til denne retningslinje b) Månedlige finansielle transaktioner i de udestående lånebeløb, der serviceres af ikke-MFIer, undtagen påvirkningen fra udlånsoverdragelserne som specificeret i tabel 1 i Del 2 i bilag II til denne retningslinje.

6. De nationale centralbanker indberetter netto overførsler, udestående beløb, justeringer for værdiændringer og justeringer for omklassifikationer som specificeret i tabel 2 i Del 2 i bilag II til denne retningslinje, hvor de nationale centralbanker har instrueret MFI'erne i at inkludere udlån overdraget af en MFI, og hvor en anden indenlandsk MFI agerer som servicerer i indberetningen af Blok 1 i tabel 5a og 5b i Del 5 i bilag I til forordning (EU) 2021/379 (ECB/2021/2) i overensstemmelse med afsnit 2.3 i Del 5 i bilag I til forordning (EU) 2021/379 (ECB/2021/2).

7. Den statistiske information, der indberettes i henhold til denne artikel, indberettes på aggregeret grundlag og verificeres i overensstemmelse med artikel 30. Statistisk information om justeringer for omklassifikationer og justeringer for værdiændringer indberettes i overensstemmelse med bilag I til denne retningslinje. Hvor det er relevant opregnes den statistiske information, der indberettes i henhold til denne artikel, i overensstemmelse med artikel 8.

Artikel 5

Statistisk information der skal indberettes om pengemarkedsforeningers (MMF'er) balanceposter

1. De nationale centralbanker indberetter statistisk information om udestående beløb ultimo kvartalet for pengemarkedsforeningers balanceposter til ECB, som specificeret i tabellerne 1 og 2 i Del 3 i bilag II til denne retningslinje.

2. De nationale centralbanker indberetter statistisk information om kvartalsvise justeringer for værdiændringer til ECB som specificeret i tabel 1 i Del 3 i bilag II til denne retningslinje. Hvis en undtagelse er indrømmet i henhold til artikel 9, stk. 6, i forordning (EU) 2021/379 (ECB/2021/2) til visse eller alle MMF'er for så vidt angår indberetning af justeringer for værdiændringer, frembringer de nationale centralbanker denne information efter bedste skøn, hvis de omfattede beløb er væsentlige.

3. De nationale centralbanker indberetter statistisk information til ECB om kvartalsvise justeringer for omklassifikationer, som specificeret i tabel 1 i Del 3 i bilag II til denne retningslinje.

4. Statistisk information, der indberettes i henhold til denne artikel, indberettes på aggregeret grundlag og verificeres i overensstemmelse med artikel 30. Statistisk information om justeringer for omklassifikationer og værdiændringer indberettes i henhold til bilag I til denne retningslinje. Hvis relevant, opregnes den statistiske information, der indberettes i henhold til denne artikel, i overensstemmelse med artikel 8.

Artikel 6

Statistisk information der indberettes om MFI'ers uudnyttede kreditfaciliteter

1. De nationale centralbanker indberetter til ECB på kvartalsbasis følgende statistisk information om beløbene på uudnyttede kreditfaciliteter, der er ydet af andre MFI'er: a) Udestående beløb, som specificeret i tabel 1 i Del 4 i bilag II til denne retningslinje vedrørende balancen ultimo måneden for hver måned i kvartalet eller b) Udestående beløb, som specificeret i tabel 1 i Del 4 i bilag II til denne retningslinje vedrørende balancen ultimo måneden for den sidste måned i kvartalet. Med henblik på første afsnit indberetter de nationale centralbanker statistisk information, hvis den faktiske information er tilgængelig. Hvis ingen faktisk information er tilgængelig, indberetter de nationale centralbanker estimater.

2. De nationale centralbanker indberetter til ECB statistisk information om justeringer for omklassifikationer for så vidt angår hvert udestående beløb, der indberettes i henhold til stk. 1 efter bedste evne.

3. De nationale centralbanker indberetter statistisk information om MFI'ers uudnyttede kreditfaciliteter med henvisning til en eller følgende, hvor det er muligt: a) »ikke-balanceførte beløb« som defineret i bilag IV til forordning (EU) 2016/867 (ECB/2016/13) b) »uudnyttede kreditfaciliteter« klassificeret som »mellemliggende risiko«, »mellemliggende/lav risiko« og »lav risiko«, som henvist til i bilag I til forordning (EU) nr. 575/2013. Hvis de nationale centralbanker ikke indberetter statistisk information med henvisning til første afsnit, litra a) og b), indberetter de nationale centralbanker den statistiske information med henvisning til relevante nationale definitioner.

4. Den statistiske information, der indberettes i henhold til denne artikel, indberettes på et aggregeret grundlag og verificeres i overensstemmelse med artikel 30. Statistisk information om justeringer for omklassifikationer indberettes i overensstemmelse med bilag I til denne retningslinje. Hvis relevant opregnes den statistiske information, der indberettes i henhold til denne artikel, i overensstemmelse med artikel 8.

Artikel 7

Statistisk information der indberettes om MFI-udlån til ikke-finansielle selskaber efter økonomisk aktivitet

1. De nationale centralbanker indberetter til ECB, hvor det er tilgængeligt, statistisk information om udestående beløb ultimo kvartalet for MFI-udlån til ikke-finansielle selskaber i euroområdet, opdelt efter økonomisk aktivitet efter den statistiske klassifikation af økonomiske aktiviteter i Unionen (NACE Rev. 2) ( 7 ) i overensstemmelse med Del 5 i bilag II til denne retningslinje.

2. De nationale centralbanker indsender efter anmodning redegørelser til ECB om påvirkningen af omklassifikationerne på de udestående beløb, der indberettes i henhold til stk. 1, herunder justeringer for omklassifikationer, der indberettes i henhold til artikel 4, stk. 3.

3. Den statistiske information, der indberettes i henhold til denne artikel, indberettes på aggregeret grundlag og verificeres i overensstemmelse med artikel 30.

Artikel 8

Opregning af MFI-balanceposter

1. Hvis de nationale centralbanker undtager MFI'er i overensstemmelse med stk. 1, 2, 4, 6 og 7 i artikel 9 i forordning (EU) 2021/379 (ECB/2021/2), opregner de nationale centralbanker den statistiske information, der er indsamlet i henhold til den forordning, for at repræsentere den samlede rapporteringspopulation med henblik på at opstille den månedlige og kvartalsvise statistiske information, der skal indberettes til ECB i overensstemmelse med denne afdeling.

2. Hvis de nationale centralbanker opregner statistisk information i henhold til stk. 1, skal de anvende mindst én af følgende metoder: a) Ved information om manglende opdeling udledes estimater ved at anvende rater, der er baseret på en undergruppe af den faktiske rapporteringspopulation, der vurderes at være den mest repræsentative af haleinstitutterne som følger: i) De nationale centralbanker i medlemsstater, hvis bidrag til den aggregerede MFI-balance for euroområdet overstiger 2 %, fastsætter denne undergruppe således, at den samlede balance for enhederne i undergruppen ikke overstiger 35 % af den nationale aggregerede MFI-balance ii) De nationale centralbanker i medlemsstater, hvis bidrag til den aggregerede MFI-balance i euroområdet ikke overstiger 2 %, fastsætter denne undergruppe således, at den samlede balance for enhederne i undergruppen ikke overstiger 35 % af den nationale aggregerede MFI-balance, medmindre opregningen i henhold til denne tilgang medfører væsentlige omkostninger for den nationale centralbank, i hvilket tilfælde den nationale centralbank kan anvende forholdstal, der er baseret på den faktiske rapporteringspopulation i stedet for iii) Kravene til fastlæggelse af undergrupper af den faktiske rapporteringspopulation, jf. nr. i) og ii), finder ikke anvendelse, hvis balancerne for de institutter, der er underlagt undtagelser, ikke overstiger 1 % af den nationale aggregerede MFI-balance. I sådanne tilfælde kan de nationale centralbanker anvende forholdstal baseret på den faktiske rapporteringspopulation i stedet for b) Ved anvendelse af litra a) kan både haleinstitutterne og undergruppen af den faktiske rapporteringspopulation underinddeles i forskellige grupper med henvisning til type af institution c) Hvis det kombinerede bidrag af MMF'er, der er indrømmet en undtagelse i henhold til artikel 9, stk. 1, i forordning (EU) 2021/379 (ECB/2021/2), overstiger 30 % af den nationale MMF-balance, opregner de nationale centralbanker den statistiske information vedrørende MMF'erne separat fra pengeinstitutter og i overensstemmelse med én af følgende metoder: i) De nationale centralbanker anvender den statistiske information, der er indsamlet fra MMF'erne som ikke er indrømmet undtagelser i henhold til artikel 9, stk. 1, i forordning (EU) 2021/379 (ECB/2021/2), hvis den statistiske information er tilstrækkelig repræsentativ med henblik på opregning ii) De nationale centralbanker estimerer en balance for MMF-sektoren fra alternative informationskilder, mindst én gang om året, og anvender denne som grundlag for en opregning, hvis alle MMF'er er indrømmet undtagelser i henhold til artikel 9, stk. 1, i forordning (EU) 2021/379 (ECB/2021/2), eller hvis den statistiske information, der er indsamlet fra MMF'er, der er ikke er indrømmet undtagelser i henhold til artikel 9, stk. 1, i forordning (EU) 2021/379 (ECB/2021/2), ikke er tilstrækkelig repræsentativ med henblik på opregning d) Hvis den statistiske information er indsamlet i henhold til forordning (EU) 2021/379 (ECB/2021/2) ved en lavere hyppighed eller ved senere tidsfrister end den statistiske information, der indberettes til ECB i henhold til denne retningslinje, estimerer de nationale centralbanker den statistiske information for de manglende perioder ved enten at: i) Gentage den information, hvor resultaterne har vist sig at være tilstrækkelige, eller ii) Anvende passende statistiske estimeringsteknikker for at tage højde for tendenser eller sæsonmønstre. Med henblik på litra a) til d) kan forholdstal eller anden mellemregning, der anvendes til opregning, udledes af information fra tilsynsmyndigheder, hvis den information er tilstrækkeligt i overensstemmelse med den statistiske information, der skal opregnes.

3. Hvis de nationale centralbanker har indrømmet en undtagelse til MFI'er i henhold til artikel 9, stk. 7, i forordning (EU) 2021/379 (ECB/2021/2), opregner de ved at estimere den kvartalsvise statistiske information, der skal indberettes til ECB i henhold til artikel 4, som følger: a) Hvis de nationale centralbanker indsamler statistisk information fra MFI'er i henhold til forordning (EU) 2021/379 (ECB/2021/2) ved en lavere hyppighed end per kvartal, kan de anvende den statistiske information med henblik på at estimere den statistiske information for de manglende perioder, eller de kan anvende passende statistiske estimeringsteknikker for at tage højde for tendenser eller sæsonmønstre b) Hvis de nationale centralbanker indsamler statistisk information fra MFI'er i henhold til forordning (EU) 2021/379 (ECB/2021/2) på et mere aggregeret niveau, kan de anvende den statistiske information med henblik på at estimere den statistiske information, der skal indberettes til ECB i henhold til artikel 4, eller de kan anvende passende opdelinger som grundlag for disse estimater c) Hvis de nationale centralbanker indsamler kvartalsvis statistisk information i henhold til forordning (EU) 2021/379 (ECB/2021/2) fra MFI'er, som samlet dækker mindst 80% af indlån, udlån og gældsinstrumentsbeholdninger og aktier/andele i investeringsforeninger, fra residente i en medlemsstat uden for euroområdet for hvilken en undtagelse er indrømmet, estimerer de den statistiske information, der skal indberettes, på det grundlag eller d) Hvis de nationale centralbanker estimerer den statistiske information, der skal indberettes på grundlag af alternative kilder, foretager de nødvendige justeringer for at tage højde for de forskellige begreber og definitioner, der er anvendt i henhold til forordning (EU) 2021/379 (ECB/2021/2) i forhold til dem, der anvendes for de alternative kilder.

Artikel 9

Tidsfrister

1. De nationale centralbanker indberetter til ECB den månedlige statistiske information, jf. denne afdeling, inden forretningstids ophør den 15. arbejdsdag efter udgangen af den måned, som informationen vedrører i overensstemmelse med artikel 7, stk. 2, i forordning (EU) 2021/379 (ECB/2021/2) og den indberetningskalender, som fremgår af artikel 32.

2. De nationale centralbanker indberetter til ECB den kvartalsvise statistiske information, jf. denne afdeling, inden forretningstids ophør den 28. arbejdsdag efter udgangen af det kvartal, som informationen vedrører i overensstemmelse med artikel 7, stk. 3, i forordning (EU) 2021/379 (ECB/2021/2) og den indberetningskalender, som fremgår af artikel 32.

Artikel 10

Revision

1. De nationale centralbanker kan revidere den statistiske information, der indberettes i henhold til denne afdeling, på følgende vis: a) Revideringer af den seneste og forrige månedlige statistiske information indberettet i henhold til artikel 3 og 4, kan indsendes til ECB til enhver tid b) Revideringer af den seneste kvartalsvise statistiske information, der er indberettet i henhold til artikel 3 og 4, kan indsendes til ECB til enhver tid c) Revideringer af den statistiske information, der er indberettet i henhold til artikel 3 og 4, bortset fra de revideringer, der fremgår af litra a) og b), kan indsendes til ECB udenfor en månedlig produktionsperiode d) Revideringer af den statistiske information, der indberettes i henhold til artikel 5-7, kan indsendes til ECB til enhver tid. De nationale centralbanker kan, efter at have underrettet ECB, revidere den statistiske information, der fremgår af litra c), i løbet af en månedlig produktionsperiode, hvis revideringerne væsentligt forbedrer kvaliteten af den statistiske information. ECB kan behandle disse revideringer efter den pågældende månedlige produktionsperiode. ECB underretter den relevante nationale centralbank, hvis behandlingen af revideringerne udsættes til efter den månedlige produktionsperiode.

2. De nationale centralbanker indsender redegørelser til ECB for de revideringer, der efter anmodning indsendes i henhold til stk. 1. De nationale centralbanker indsender også redegørelser til ECB i begge følgende tilfælde: a) De nationale centralbanker indsender redegørelser for revideringer af mindst 5 mia. EUR (i absolut værdi) og frembringer disse redegørelser samtidig med revideringerne, og under alle omstændigheder før ECB's afslutning af dataproduktionen for den pågældende produktionsperiode b) Hvis de nationale centralbanker indsender revideringer i løbet af en månedlig produktionsperiode i overensstemmelse med stk. 1, andet afsnit, skal redegørelserne foreligge samtidig med indberetningen. Redegørelser, der indsendes i henhold til første afsnit skal indikere, hvorvidt revideringerne, der påvirker de indberettede serier, er endelige eller underlagt yderligere revideringer.







AFDELING 3

MFI-RENTESATSER

Artikel 11

Statistisk information der skal indberettes om MFI-rentestatistik

1. De nationale centralbanker indberetter til ECB følgende information om rentesatser, der anvendes af MFI'er på indlån fra og udlån til husholdninger og ikke-finansielle selskaber (»MFI-rentesatser« eller »MIR«): a) Den nationale månedlige statistiske information vedrørende udestående beløb og nye forretninger, som specificeret i tillæg 1 og 2 til bilag I til forordning (EU) nr. 1072/2013 (ECB/2013/34) b) Den månedlige statistiske information vedrørende nye forretninger, som specificeret i Del 1 i bilag III til denne retningslinje. Den statistiske information, der indberettes i henhold til denne artikel indberettes på aggregeret grundlag og verificeres i overensstemmelse med artikel 30. De nationale centralbanker indberetter denne information i overensstemmelse med Del 3 i bilag III til denne retningslinje, hvor denne finder anvendelse.

▼M1

2. De nationale centralbanker kan indrømme undtagelser fra følgende statistiske indberetningskrav vedrørende rentesatser og forretningsstørrelser for udlån til ikke-finansielle selskaber, for hvilke der er stillet sikkerhed eller garantier: a) indikator 62-79 i tabel 3 i tillæg 2 til bilag I til forordning (EU) nr. 1072/2013 (ECB/2013/34) og b) indikator 81, 83 og 85 i tabel 4 i tillæg 2 i bilag I til forordning (EU) nr. 1072/2013 (ECB/2013/34)

forudsat, at de nationale aggregerede forretningsstørrelser for de samlede udlån i den tilsvarende udlånsstørrelseskategori og den samme oprindelige periode for rentefikseringskategorien som omhandlet i indikator 37-54 i tabel 2 i tillæg 2 til bilag I til forordning (EU) nr. 1072/2013 (ECB/2013/34), udgør mindre end:

i) 10 % af den nationale aggregerede forretningsstørrelse af summen af alle udlån i den samme størrelseskategori og

ii) 2 % af forretningsstørrelsen for den samme størrelse og den samme oprindelige periode for rentefikseringskategorien.

Undtagelser indrømmet af de nationale centralbanker i henhold til første afsnit er med forbehold af artikel 4 i forordning (EU) nr. 1072/2013 (ECB/2013/34).

▼B

3. Hvor undtagelser indrømmes i henhold til stk. 2, verificeres de deri indeholdte tærskler årligt af de nationale centralbanker.

Artikel 12

Opregning af MFI-rentestatistik

▼M1

1. Hvis den statistiske information, som de nationale centralbanker modtager om MFI-rentesatser, ikke udgør referencerapporteringspopulationen som følge af anvendelsen af stikprøver, udvælger og vedligeholder de nationale centralbanker stikprøven og opregner den statistiske information om de nye forretningsstørrelser for at sikre, at 100 % af rapporteringspopulationen er repræsenteret, som specificeret i del 2 i bilag III til denne retningslinje.

▼B

2. Hvis de nationale centralbanker indrømmer undtagelser til indberetningskravene for MFI-rentestatistik i overensstemmelse med artikel 4 i forordning (EU) nr. 1072/2013 (ECB/2013/34) eller artikel 11, stk. 2, i denne retningslinje, overføres den statistiske information, der indberettes i henhold til artikel 11, stk. 1, i denne retningslinje, til de manglende månedlige perioder, ved at anvende passende statistiske estimeringsteknikker til at tage højde for informationstendenser eller sæsonmønstre.

Artikel 13

Tidsfrister

De nationale centralbanker indberetter til ECB den statistiske information, der henvises til i artikel 11, inden forretningstids ophør på den 19. arbejdsdag efter udgangen af måneden, som informationen vedrører, i overensstemmelse med artikel 3, stk. 4, i forordning (EU) nr. 1072/2013 (ECB/2013/34) og indberetningskalenderen, der fremgår af artikel 32.

Artikel 14

Revision

1. De nationale centralbanker kan revidere den statistiske information, der indberettes i henhold til denne afdeling på ethvert tidspunkt, undtagen i løbet af den relevante produktionsperiode, hvor de nationale centralbanker kun kan revidere den statistiske information, der indberettes for den foregående referenceperiode.

De nationale centralbanker kan, efter at have underrettet ECB, revidere den statistiske information, der indberettes i henhold til denne afdeling, i løbet af den relevante produktionsperiode, hvis revideringerne væsentligt forbedrer kvaliteten af den statistiske information. ECB kan behandle disse revideringer efter den pågældende produktionsperiode. ECB underretter den relevante nationale centralbank, hvis behandlingen af disse revideringer udsættes til efter den månedlige produktionsperiode.

2. De nationale centralbanker indsender efter anmodning fra ECB følgende redegørelser for revideringer, der indsendes i henhold til stk. 1: a) Redegørelser for revideringer, der væsentligt forbedrer kvaliteten af den statistiske information, der indberettes til ECB b) Redegørelser for revideringer af statistisk information, der indberettes til ECB for perioder forud for den foregående referencemåned. Redegørelser, der indsendes i henhold til første afsnit, skal indikere, hvorvidt revideringerne, der påvirker de indberettede serier, er endelige eller underlagt yderligere revideringer.







AFDELING 4

INDIVIDUELLE MFI-BALANCEPOSTER OG RENTESATSER

Artikel 15

Identifikation af kreditinstitutter, for hvilke individuel statistisk information skal indberettes

1. De nationale centralbanker indberetter statistisk information som fastsat i artikel 16 for kreditinstitutter, som er residente i medlemsstater i euroområdet, med undtagelse af følgende: a) Kreditinstitutter, der ikke er MFI'er b) Haleinstitutter og c) Kreditinstitutter, der har samlede aktiver lig med eller under 100 mio. EUR, og hvor ECB's Styrelsesråd har givet den relevante nationale centralbank tilladelse i henhold til stk. 2. Med henblik på indberetning af den statistiske information til ECB i henhold til artikel 16, kan den relevante nationale centralbank indberette statistisk information for grupper af kreditinstitutter. Disse grupper af kreditinstitutter skal identificeres af de nationale centralbanker i samråd med ECB.

2. ECB's Styrelsesråd kan give tilladelse til at anvende den tærskel, der er fastsat i stk. 1, litra c), efter anmodning fra den nationale centralbank, hvis rapporteringsbyrden for den pågældende nationale centralbank ville blive uforholdsmæssigt påvirket. Hvis ECB's Styrelsesråd finder, at den pågældende nationale centralbanks rapporteringsbyrde ikke længere er uforholdsmæssigt påvirket, kan den tilbagekalde tilladelsen efter anmodning fra den pågældende nationale centralbank.

3. De nationale centralbanker registrerer kreditinstitutterne og grupperne af kreditinstitutter, jf. stk. 1, i Registeret for data om institutter og tilknyttede enheder (RIAD), som fastsat i henhold til Den Europæiske Centralbanks retningslinje (EU) 2018/876 (ECB/2018/16) ( 8 ).

4. De nationale centralbanker registrerer med henblik på denne afdeling de kreditinstitutter og grupper af kreditinstitutter, jf. stk. 1, som er kerneinstitutter, hvis nogen af følgende finder anvendelse: a) Kreditinstituttet er den del af et panel af kreditinstitutter, for hvilke individuelle MFI-data blev overført til ECB for referenceperioden januar 2021 i overensstemmelse med artikel 17a, stk. 1, i retningslinje ECB/2014/15 b) Kreditinstituttet er et nyt kreditinstitut, der er resultatet af en sammenlægning, erhvervelse eller anden selskabsmæssig omstrukturering, der omfatter et eller flere kerneinstitutter, og som finder sted efter denne retningslinjes ikrafttræden c) Kreditinstituttet er resident i en medlemsstat, der indfører euroen efter denne retningslinjes ikrafttræden og identificeres som et kerneinstitut af ECB's Styrelsesråd, efter høring af Den Statistiske Komité. Hvis Styrelsesrådet identificerer kreditinstitutter i henhold til første afsnit, litra c), underretter det den relevante nationale centralbank herom.

5. Hvis de nationale centralbanker har fået tilladelse til at ekskludere kreditinstitutter, der har samlede aktiver lig med eller under 100 mio. EUR i henhold til stk. 1, litra c), skal de revidere kreditinstitutternes samlede aktiver mindst en gang hvert tredje år og registrere informationen i RIAD i overensstemmelse hermed. Styrelsesrådet underrettes om resultaterne af den revision uden ugrundet ophold.

▼M1

6. ECB's Styrelsesråd kan i henhold til stk. 2 delegere beføjelsen til at give eller tilbagekalde tilladelsen til at anvende den tærskel, der er omhandlet i stk. 1c, til direktionen. Styrelsesrådet tager ved udøvelsen af den delegerede beføjelse højde for, hvorvidt rapporteringsbyrden for den pågældende nationale centralbank vil blive uforholdsmæssigt påvirket af en manglende tærskel.

▼B

7. Hvis direktionen udøver den delegerede beføjelse i henhold til stk. 6, skal de underrette Styrelsesrådet om enhver truffet afgørelse uden ugrundet ophold.

Artikel 16

Statistisk information der skal indberettes om individuelle MFI-balanceposter og rentesatser (IBSI og IMIR)

1. De nationale centralbanker indberetter til ECB statistisk information, der er indsamlet i overensstemmelse med forordning (EU) 2021/379 (ECB/2021/2) om følgende individuelle balanceposter (individual balance sheet items, IBSI) for de kreditinstitutter, der er omfattet af artikel 15, stk. 1: a) Udestående beløb ultimo måneden, som specificeret i tabel 1 og 2 i bilag IV til denne retningslinje b) Udestående beløb ultimo kvartalet, som specificeret i tabel 1 og 2 i bilag IV til denne retningslinje. Hvis de nationale centralbanker indsamler statistisk information omfattet af litra b) månedligt, kan de i stedet indberette til ECB de udestående beløb ultimo måneden for disse poster.

2. De nationale centralbanker indberetter til ECB de månedlige »hjælpetjenester«, som specificeret i tabel 1 og 2 i bilag IV til denne retningslinje vedrørende kreditinstitutternes balancer, jf. artikel 15, stk. 1, i overensstemmelse med bilag I til denne retningslinje. Hjælpetjenesterne skal omfatte én eller begge af følgende: a) Justeringer for værdiændringer og omklassifikationer b) udlånsoverdragelser.

3. De nationale centralbanker skal indberette til ECB statistisk information om følgende individuelle MFI-rentesatser (IMIR), der er indsamlet i overensstemmelse med forordning (EU) nr. 1072/2013 (ECB/2013/34) fra de kerneinstitutter, der er omfattet artikel 15, stk. 4: a) De månedlige rentesatser for udestående beløb af eurodenominerede indlån og udlån til husholdninger og ikke-finansielle selskaber, der er residente i euroområdet, som specificeret i tabel 3 i bilag IV til denne retningslinje b) Månedlig størrelse af nye forretninger af eurodenominerede indlån og udlån til husholdninger og ikke-finansielle selskaber, der er residente i euroområdet, som specificeret i tabel 3 i bilag IV til denne retningslinje c) De månedlige rentesatser for størrelsen af nye forretninger i eurodenominerede indlån og udlån til husholdninger og ikke-finansielle selskaber, der er residente i euroområdet, som specificeret i tabel 3 i bilag IV til denne retningslinje.

4. Hvis statistisk information indberettes for grupper af kreditinstitutter, jf. artikel 15, stk. 1, anvender de nationale centralbanker følgende: a) Udestående beløb, indberettet af de nationale centralbanker i henhold til stk. 1, beregnes som summen af de udestående beløb for de enkelte medlemmer af gruppen b) Hjælpetjenesterne, der indberettes af de nationale centralbanker i henhold til stk. 2, beregnes som summen af hjælpetjenester for de enkelte medlemmer af gruppen c) Rentesatserne, der indberettes af de nationale centralbanker i henhold til stk. 3, beregnes som de vægtede gennemsnit, hvorimod gruppestørrelse beregnes som summen af de individuelle størrelser. Hvis de nationale centralbanker indberetter information om gruppen institut-for-institut, skal de gennemsnitlige rentesatser kun dække de institutter, som er omfattet af den nationale MIR-stikprøve og som er ikke genstand for en undtagelse; samme tilgang finder anvendelse på gruppestørrelser.

5. De nationale centralbanker redegør for ECB, efter anmodning og efter bedste evne, om de fusioner og overtagelser, andre selskabsmæssige omstruktureringer og udlånsoverdragelser, der fandt sted i løbet af den referencemåned, som påvirker den statistiske information for kerneinstitutterne, der indberettes i henhold til denne artikel.

6. ECB kan anvende og dele redegørelserne, der er fremsendt i henhold til stk. 5, inden for Eurosystemet med henblik på at støtte analysen af data, under hensyn til det gældende fortrolighedsregime.

Artikel 17

Tidsfrister

1. De nationale centralbanker indberetter til ECB den statistiske information, der indberettes i henhold til stk. 1 og 2, i artikel 16 for de kerneinstitutter, der er omfattet af artikel 15, stk. 4, inden forretningstids ophør den 15. arbejdsdag efter den referenceperiode, som de vedrører, og i overensstemmelse med indberetningskalenderen i artikel 32. Ellers indberetter de nationale centralbanker den statistiske information til ECB inden forretningstids ophør den 20. arbejdsdag efter den referenceperiode, som de vedrører, og i overensstemmelse med indberetningskalenderen i artikel 32.

2. De nationale centralbanker indberetter til ECB den statistiske information, der skal indberettes i henhold til artikel 16, stk. 3, inden forretningstids ophør den 19. arbejdsdag efter den referenceperiode, de vedrører, og i overensstemmelse med indberetningskalenderen i artikel 32.

Artikel 18

Revision

1. Hvis de nationale centralbanker reviderer statistisk information i overensstemmelse med artikel 10, skal de også, hvor det er relevant, revidere den statistiske IBSI-information, der indberettes i henhold til stk. 1 og 2 i artikel 16.

2. Revideringer af den statistiske information, der indberettes i henhold til stk. 1 og 2 i artikel 16, vedrørende kreditinstitutter, der ikke er kerneinstitutter, indberettes af de nationale centralbanker efter bedste evne.

3. Hvis de nationale centralbanker reviderer statistisk information i overensstemmelse med artikel 14, skal de også, hvor det er relevant, revidere den statistiske IMIR-information, der indberettes i henhold til artikel 16, stk. 3.

4. De nationale centralbanker indsender redegørelser til ECB, efter anmodning, for revideringer, der indsendes i henhold til denne artikel.







AFDELING 5

KREDITINSTITUTTERS MINDSTERESERVER

Artikel 19

Statistisk information der skal indberettes om reservekravsgrundlaget

1. De nationale centralbanker indberetter til ECB statistisk information om udestående beløb ultimo måneden, som specificeret i tabel 1 i Del 1 i bilag V til denne retningslinje, vedrørende kreditinstitutternes aggregerede reservekravsgrundlag, som beregnet i overensstemmelse med forordning (EU) 2021/378 (ECB/2021/1).

2. Den statistiske information, der indberettes i henhold til stk. 1, udledes af den statistiske information, der er fastsat i forordning (EU) 2021/379 (ECB/2021/2), og som indsamles af de nationale centralbanker fra kreditinstitutter, der er underlagt mindstereserver i henhold til forordning (EU) 2021/378 (ECB/2021/1).

For så vidt angår de kreditinstitutter, der er haleinstitutter, anvender de nationale centralbanker i beregningen af det aggregerede reservekravsgrundlag ultimo måneden den seneste tilgængelige statistiske information ultimo kvartalet efter ECB's offentliggørelse af den kvartalsvise statistiske information, der er indsamlet i henhold til artikel 4 i denne retningslinje.

3. De nationale centralbanker indberetter til ECB den statistiske information om det aggregerede engangsbeløb, der er specificeret i tabel 2 i Del 1 i bilag V til denne retningslinje, og som er fratrukket kreditinstitutternes mindstereserver i overensstemmelse med artikel 6, stk. 2, i forordning (EU) (EU) 2021/378 (ECB/2021/1).

4. De nationale centralbanker kan revidere den statistiske information, der indberettes i henhold til denne artikel til enhver tid. Hvis revideringerne indberettes af de nationale centralbanker i henhold til denne artikel, efter at vedligeholdelsesperioden er begyndt, kan ECB beslutte ikke at behandle de revideringer.

Hvis en underrettende part reviderer sit reservekravsgrundlag i overensstemmelse med artikel 7, stk. 5, i forordning (EU) (EU) 2021/378 (ECB/2021/1), reviderer de nationale centralbanker tilsvarende den statistiske information, der indberettes i henhold til denne artikel.

Artikel 20

Statistisk information der skal indberettes om makrokoefficientstatistik

De nationale centralbanker indberetter til ECB den statistiske information om udestående beløb ultimo måneden vedrørende makrokoefficienten, som specificeret i tabellen i Del 2 i bilag V til denne retningslinje.

Den statistiske information, der indberettes i henhold til stk. 1, udledes af de nationale centralbanker fra den tilgængelige månedlige statistiske information, der er indsamlet fra kreditinstitutter i henhold til forordning (EU) 2021/379 (ECB/2021/2). Hvis den statistiske information, der skal indberettes, ikke finder anvendelse for en medlemsstat, indberetter den pågældende nationale centralbank den statistiske information som nul.

Artikel 21

Tidsfrister

De nationale centralbanker indberetter til ECB den relevante månedlige statistiske information, omfattet af artikel 19 og 20 inden forretningstids ophør den sidste arbejdsdag forud for starten på den relevante vedligeholdelsesperiode, og i overensstemmelse med indberetningskalenderen i artikel 32.







AFDELING 6

POSTGIROKONTORER OG OFFENTLIG FORVALTNING OG SERVICE

Artikel 22

Statistisk information der skal indberettes om postgirokontorer og offentlig forvaltning og service

1. De nationale centralbanker indberetter til ECB statistisk information om udestående beløb ultimo måneden, som specificeret i tabel 1 i bilag VI til denne retningslinje, og som dækker følgende: a) Postgirokontorer, der indberetter i henhold til artikel 3 i forordning (EU) nr. 1074/2013 (ECB/2013/39) b) Den offentlige forvaltning og services monetære forpligtelser og den offentlige forvaltning og services beholdninger af kontanter og værdipapirer udstedet af MFI'er i euroområdet.

2. De nationale centralbanker skal ikke indberette statistisk information i henhold til denne artikel, hvis den statistiske information omfattet af stk. 1, litra a), ikke eksisterer, og aktiver og passiver omfattet af stk. 1, litra b), ikke eksisterer eller ikke er væsentlige.

3. De nationale centralbanker indberetter til ECB justeringer for omklassifikationer for så vidt angår hver udestående beløbspost, der indberettes i henhold til stk. 1, som specificeret i tabel 1 i bilag VI til denne retningslinje.

4. De nationale centralbanker indberetter til ECB justeringer for værdiændringer, hvis disse er væsentlige, som specificeret i tabel 1 i bilag VI til denne retningslinje.

5. Den statistiske information, der indberettes i henhold til denne artikel, indberettes på et aggregeret grundlag og verificeres i overensstemmelse med artikel 30. Statistisk information om justeringer for omklassifikationer og værdiændringer indberettes i overensstemmelse med bilag I til denne retningslinje.

Artikel 23

Tidsfrister

De nationale centralbanker indberetter til ECB den statistiske information, der er omhandlet i denne afdeling, inden arbejdstids ophør på den 15. arbejdsdag efter afslutningen af den måned, som informationen vedrører, i overensstemmelse med artikel 5 i forordning (EU) nr. 1074/2013 (ECB/2013/39) og med den indberetningskalender, der fremgår af artikel 32 i denne retningslinje.

Artikel 24

Revision

1. De nationale centralbanker kan revidere den statistiske information, der indberettes i henhold til denne afdeling, som følger: a) Revideringer af den seneste og forrige månedlige statistiske information kan indsendes til ECB til enhver tid b) Revideringer af den månedlige statistiske information, bortset fra den seneste og forrige månedlige statistiske information, kan indsendes uden for den månedlige produktionsperiode. De nationale centralbanker kan, efter underretning af ECB, revidere den statistiske information i litra b) i løbet af den månedlige produktionsperiode, hvis denne væsentligt forbedrer kvaliteten af informationen. ECB kan behandle disse revideringer efter den månedlige produktionsperiode. ECB underretter den relevante nationale centralbank, hvis behandlingen af disse revideringer udsættes indtil efter den månedlige produktionsperiode.

2. De nationale centralbanker indsender til ECB efter anmodning redegørelser for de revideringer, der er indberettet i henhold til stk. 1, som følger: a) De nationale centralbanker frembringer redegørelser for revideringer af mindst 5 mia. EUR (i absolut værdi) og frembringer disse redegørelser samtidig med revideringerne og under alle omstændigheder før afslutningen af ECB's dataproduktion for den pågældende produktionsperiode b) Hvis de nationale centralbanker indsender revideringer i løbet af en månedlig produktionsperiode i overensstemmelse med stk. 1, andet afsnit, i skal redegørelserne frembringes på indberetningstidspunktet. Redegørelser, der indsendes i henhold til første afsnit, skal indikere, hvorvidt revideringerne, der påvirker de indberettede serier, er endelige eller underlagt yderligere revision.







AFDELING 7

STRUKTURELLE FINANSIELLE INDIKATORER (SFI'er) FOR KREDITINSTITUTTER

Artikel 25

Statistisk information der skal indberettes om SFI'er for kreditinstitutter

1. De nationale centralbanker indberetter til ECB SFI'er for de kreditinstitutter, som er MFI'er, som specificeret i bilag VII til denne retningslinje. SFI'er indberettes på et aggregeret grundlag og verificeres i overensstemmelse med artikel 30.

Som undtagelse fra første afsnit kan de nationale centralbanker frembringe den statistiske information, der er omfattet deraf, ved hjælp af alternative datakilder. ECB kan anvende den information til at udlede SFI'er for kreditinstitutterne, under forudsætning af en aftale mellem ECB og den nationale centralbank.

2. Hvis den statistiske information, der indberettes i henhold til stk. 1, ikke omfatter hele rapporteringspopulationen, opregner de nationale centralbanker den statistiske information for at repræsentere hele rapporteringspopulationen.

Med henblik på første afsnit frembringer de nationale centralbanker redegørelser herpå til ECB.

3. De nationale centralbanker kan revidere den information, der indberettes i henhold til denne artikel, i løbet af produktionsperioden, og frembringer redegørelser for disse revideringer efter anmodning fra ECB.

Artikel 26

Tidsfrister

De nationale centralbanker indberetter til ECB den årlige statistiske information for de SFI'er, der henvises til i artikel 25, inden udgangen af marts hvert år, og i overensstemmelse med indberetningskalenderen, der fremgår af artikel 32 med henvisning til det forrige år, undtagen for indikatoren »antal ansatte i kreditinstitutter«, som indberettes inden udgangen af maj hvert år og i overensstemmelse med indberetningskalenderen, der fremgår af artikel 32, med henvisning til det forrige år.







AFDELING 8

KREDITINSTITUTTER DER IKKE ER MFI'er

Artikel 27

Statistisk information, der skal indberettes om balanceposter for kreditinstitutter, der ikke er MFI'er

1. De nationale centralbanker indberetter til ECB følgende balanceposter for kreditinstitutter, der ikke er MFI'er: a) Udestående beløb ultimo måneden, som specificeret i tabel 1 i Del 2 i bilag I til forordning (EU) 2021/379 (ECB/2021/2), med undtagelse af følgende poster: i) Indlån, der udelukkende indberettes af kreditinstitutter, der er underlagt reservekrav ii) Positioner for fiktive cash pools iii) Udstedte aktier/andele i pengemarkedsforeninger iv) Poster, for hvilke undtagelser fra statistiske indberetningskrav er blevet indrømmet af de nationale centralbanker i henhold til artikel 9, stk. 5, litra b), i forordning (EU) 2021/379 (ECB/2021/2) b) Udestående beløb ultimo kvartalet, som specificeret i tabel 2, 3 og 4 i Del 3 i bilag I til forordning (EU) 2021/379 (ECB/2021/2), med undtagelse af poster, for hvilke undtagelser fra statistiske indberetningskrav er blevet indrømmet af de nationale centralbanker i henhold til artikel 9, stk. 5, litra b), i forordning (EU) 2021/379 (ECB/2021/2).

2. De nationale centralbanker indberetter til ECB følgende statistiske information om justeringer for værdiændringer for kreditinstitutter, der ikke er MFI'er: a) Månedlige justeringer for værdiændringer, som specificeret i tabel 1A i Del 4 i bilag I til forordning (EU) 2021/379 (ECB/2021/2), med undtagelse af følgende poster: i) Positioner for fiktive cash pools ii) Udstedte aktier/andele i pengemarkedsforeninger iii) Poster, for hvilke undtagelser fra de statistiske indberetningskrav er blevet indrømmet af de nationale centralbanker i henhold til artikel 9, stk. 5, litra b), i forordning (EU) 2021/379 (ECB/2021/2) b) Kvartalsvise justeringer for værdiændringer, som specificeret i tabel 2A i Del 4 i bilag I til forordning (EU) 2021/379 (ECB/2021/2), med undtagelse af poster, for hvilke undtagelser fra de statistiske indberetningskrav er blevet indrømmet af de nationale centralbanker i henhold til artikel 9, stk. 5, litra b), i forordning (EU) 2021/379 (ECB/2021/2).

3. De nationale centralbanker indberetter til ECB følgende statistiske information om justeringer for omklassifikationer for kreditinstitutter, der ikke er MFI'er: a) Månedlige justeringer for omklassifikationer for så vidt angår hver udestående beløbspost, der indberettes i henhold til stk. 1, litra a) b) De kvartalsvise justeringer for omklassifikationer for så vidt angår hver udestående beløbspost, specificeret i tabel 2 i Del 3 i bilag I til forordning (EU) 2021/379 (ECB/2021/2), med undtagelse af poster, for hvilke undtagelser fra de statistiske indberetningskrav er blevet indrømmet af de nationale centralbanker i henhold til artikel 9, stk. 5, litra b), i forordning (EU) 2021/379 (ECB/2021/2).

4. De nationale centralbanker er ikke pålagt at indberette statistisk information i henhold til denne artikel, om hverken det ene eller det andet af følgende tilfælde: a) Der er ingen residente kreditinstitutter, der ikke er MFI'er eller b) Den relevante nationale centralbank har indrømmet undtagelser for indberetningen af statistisk information i henhold til artikel 5, stk. 2, i forordning (EU) 2021/379 (ECB/2021/2) for alle residente kreditinstitutter, der ikke er MFI'er, i overensstemmelse med artikel 9, stk. 5, litra a), i den forordning.

5. Den statistiske information, der skal indberettes i henhold til denne artikel, indberettes på aggregeret grundlag og verificeres i overensstemmelse med artikel 30. Statistisk information om justeringer for omklassifikationer og værdiændringer indberettes i overensstemmelse med bilag I til denne retningslinje.

Artikel 28

Tidsfrister

1. De nationale centralbanker indberetter til ECB den månedlige statistiske information omfattet af denne afdeling inden forretningstids ophør den 15. arbejdsdag efter udgangen af den måned, som informationen vedrører, i overensstemmelse med artikel 7, stk. 2, i forordning (EU) 2021/379 (ECB/2021/2) og med den indberetningskalender, der fremgår af artikel 32 i denne retningslinje.

2. De nationale centralbanker indberetter til ECB den kvartalsvise statistiske information omfattet af denne afdeling inden forretningstids ophør den 28. arbejdsdag efter udgangen af det kvartal, som informationen vedrører, i overensstemmelse med artikel 7, stk. 3, i forordning (EU) 2021/379 (ECB/2021/2) og med den indberetningskalender, der fremgår af artikel 32 i denne retningslinje.

Artikel 29

Revision

1. De nationale centralbanker kan revidere den statistiske information, der indberettes i henhold til denne afdeling, til enhver tid.

2. De nationale centralbanker redegør efter anmodning fra ECB for de revideringer, der er indsendt i henhold til stk. 1.

Redegørelser, der indsendes i henhold til første afsnit, skal indikere, om de revideringer, der påvirker de indberettede serier, er endelige eller underlagt yderligere revideringer.







AFDELING 9

VERIFIKATION, INDBERETNING AF HISTORISKE DATA OG OVERFØRSEL

Artikel 30

Verifikation og redegørelser

1. Med forbehold af forordning (EF) nr. 2533/98, forordning (EU) 2021/379 (ECB/2021/2), forordning (EU) nr. 1072/2013 (ECB/2013/34) og forordning (EU) nr. 1074/2013 (ECB/2013/39) overvåger og sikrer de nationale centralbanker kvaliteten og pålideligheden af den statistiske information, der forelægges ECB, i henhold til denne retningslinje.

2. Inden indberetning af statistisk information til ECB i henhold til denne retningslinje, verificerer de nationale centralbanker, at informationen opfylder de lineære begrænsninger, der tilvejebringes og vedligeholdes af ECB, herunder, hvor det er relevant, lineære begrænsninger, der vedrører konsistens på tværs af hyppigheder.

De nationale centralbanker frembringer redegørelser til ECB efter anmodning om enhver uoverensstemmelse, der er identificeret som følge af verifikationen.

3. De nationale centralbanker verificerer følgende med henblik på de lineære begrænsninger, der vedrører den konsistens på tværs af hyppigheder, der henvises til i stk. 2: a) At den kvartalsvise statistiske information er konsistent med den tilsvarende månedlige statistiske information, der er indberettet i henhold til artikel 3 og 4 b) At den kvartalsvise statistiske information er konsistent med den tilsvarende månedlige statistiske information, der er indberettet i henhold til artikel 27 c) At den statistiske information om MMF'ers balanceposter, der er indberettet i henhold til artikel 5, er konsistent med den tilsvarende information ultimo kvartalet om andre MFI'ers balanceposter, der er indberettet i henhold til artikel 4. Hvis den statistiske information i litra a) ikke er konsistent på tværs af hyppigheder, skal de nationale centralbanker efter bedste evne indsende revideringer af statistisk information, der er konsistent på tværs af hyppighed, ved hjælp af estimering.

4. De nationale centralbanker overvåger konsistensen ved at anvende de anviste bro-tabeller, der er henvist til i artikel 3, stk. 4, mellem de udestående beløb ultimo måneden, der indberettes i henhold til artikel 3, stk. 1, litra a), og én af følgende udestående beløb, der indberettes i henhold til retningslinje (EU) 2016/2249 (ECB/2016/34): a) Eurosystemets daglige finansielle system, produceret for den sidste arbejdsdag i måneden b) Den seneste disaggregerede ugentlige balance for den pågældende måned. De nationale centralbanker forelægger for ECB, efter anmodning, resultaterne fra den konsistensovervågning, der er henvist til i første afsnit og redegørelserne for uoverensstemmelser mellem de udestående beløb.

5. Hvis de nationale centralbanker indberetter antal filialer og datterselskaber for ikke-residente kreditinstitutter, som specificeret i bilag VII i henhold til artikel 25, skal de sikre, at denne statistiske information er konsistent, fra 1999 og frem, med den information, der er registreret på listen over MFI'er, der er etableret med henblik på statistiske formål i henhold til artikel 4 i forordning (EU) 2021/379 (ECB/2021/2).

6. De nationale centralbanker redegør efter anmodning fra ECB om de udviklinger i den statistiske information, der er indberettet i henhold til denne retningslinje, herunder brud i den statistiske information, der er indberettet i forhold til den forrige referenceperiode.

7. Hvis de nationale centralbanker estimerer statistisk information, der skal indberettes i henhold til denne retningslinje, skal de redegøre herfor efter anmodning fra ECB.

Artikel 31

Indberetningskrav for historiske data i tilfælde af indførelse af euroen

1. Hvis en medlemsstat, som ikke har euroen som valuta, indfører euroen, indberetter den nationale centralbank i den medlemsstat følgende til ECB: a) Statistisk information om statistik over MFI-balanceposter, for alle referenceperioder siden den medlemsstats tiltrædelse af Unionen, og under alle omstændigheder som minimum de seneste tre år før medlemsstatens indførelse af euroen b) Statistisk information om statistik over MFI-balanceposter for de seneste tre år for medlemsstatens tiltrædelse af Unionen, medmindre andet er aftalt med ECB.

2. Nationale centralbanker i medlemsstater, der indfører euroen, opstiller den statistiske information, der henvises til i stk. 1, som om medlemsstaten var en del af euroområdet i løbet af alle indberetningsreferenceperioderne. Med henblik herpå kan de nationale centralbanker anvende statistisk information, der er indberettet til ECB før medlemsstatens indførelse af euroen, i overensstemmelse med de indberetningsordninger, som ECB har tilpasset til brug for medlemsstater uden for euroområdet. De nationale centralbanker indberetter statistisk information i overensstemmelse med de krav, der var gældende for medlemsstater i euroområdet for de respektive indberetningsreferenceperioder, medmindre ECB og den pågældende nationale centralbank aftaler at undlade visse statistiske informationer.

3. De nationale centralbanker i medlemsstater i euroområdet indberetter til ECB positioner for residenter fra medlemsstater uden for euroområdet, der indfører euroen efter denne retningslinjes ikrafttræden for så vidt angår statistik over MFI-balanceposter dækkende som minimum de seneste tre år før denne indførelse, medmindre andet er aftalt med ECB. De nationale centralbanker indberetter kun månedlige udestående beløb for disse positioner, der er blevet indberetter i overensstemmelse med forordning (EU) 2021/379 (ECB/2021/2), og som overstiger 50 mio. EUR. De nationale centralbanker kan også frivilligt indberette månedlige udestående beløb for sådanne positioner, som er under 50 mio. EUR.

Artikel 32

Indberetningskalender

Hvert år i september meddeler ECB de præcise overførselsdatoer til de nationale centralbanker i form af en indberetningskalender. De nationale centralbanker indberetter statistisk information i henhold til denne retningslinje i overensstemmelse med den indberetningskalender.

Artikel 33

Overførsel

1. De nationale centralbanker overfører den statistiske information, der skal indberettes i henhold til denne retningslinje, elektronisk ved anvendelse af de metoder, der er specificeret af ECB. Det statistiske meddelelsesformat, der er udviklet til brug for denne elektroniske udveksling af statistisk information er det format, der er aftalt af ESCB.

2. Hvis stk. 1 ikke finder anvendelse, kan de nationale centralbanker anvende andre måder at overføre statistisk information til ECB efter forudgående aftale med ECB.







AFDELING 10

FORENKLET ÆNDRINGSPROCEDURE OG OFFENTLIGGØRELSE

Artikel 34

Forenklet ændringsprocedure

Under hensyntagen til Den Statistiske Komités synspunkter har ECB's direktion ret til at foretage tekniske ændringer af denne retningslinjes bilag, såfremt disse ændringer hverken ændrer ved det underliggende principgrundlag eller påvirker rapporteringsbyrden for rapporteringsenhederne i medlemsstaterne. Direktionen underretter uden unødig forsinkelse Styrelsesrådet om sådanne ændringer.

Artikel 35

Offentliggørelse

De nationale centralbanker må først offentliggøre de nationale bidrag til de månedlige monetære aggregater for euroområdet og deres modparter, efter at ECB har offentliggjort disse aggregater. Såfremt de nationale centralbanker offentliggør disse data, skal de svare til de data, der bidrog til de senest offentliggjorte aggregater for euroområdet. Såfremt de nationale centralbanker gengiver de aggregater for euroområdet, der er offentliggjort af ECB, skal der være tale om en tro gengivelse.







AFDELING 11

FØRSTE INDBERETNING OG OVERGANGSBESTEMMELSER

Artikel 36

Første indberetning

1. Første indberetning af månedlig statistisk information, der skal indberettes i henhold til denne retningslinje begynder med statistisk information for januar 2022.

2. Første indberetning af kvartalsvis statistisk information, der skal indberettes i henhold til denne retningslinje, begynder med statistisk information for første kvartal i 2022. Den kvartalsvise statistiske information, der skal indberettes for fjerde kvartal af 2021 indberettes i overensstemmelse med Del 1, 4, 7, 19 og 20 i bilag II til retningslinje ECB/2014/15 om monetær og finansiel statistik.

3. Første indberetning af årlig statistisk information, der skal indberettes i henhold til denne retningslinje, begynder med statistisk information for 2021.

Artikel 37

Overgangsbestemmelser

1. For perioden fra 15. april 2021 til 1. februar 2022, hvor de nationale centralbanker indberetter information om IBSI i overensstemmelse med artikel 17a i retningslinje ECB/2014/15 om monetær og finansiel statistisk, skal de identificere de kreditinstitutter, for hvilke denne information skal indberettes i overensstemmelse med artikel 15 i denne retningslinje. De nationale centralbanker indberetter denne information til ECB inden for de tidsfrister, der følger af artikel 17 i denne retningslinje for perioden 15. april 2021 til 1. februar 2022.

2. For perioden fra 15. april 2021 til 1. februar 2022, hvor de nationale centralbanker indberetter information om IMIR i overensstemmelse med artikel 17a i retningslinje ECB/2014/15 om monetær og finansiel statistik, skal de indberette den information for kerneinstitutter, der er omhandlet i artikel 15, stk. 4, i denne retningslinje. De nationale centralbanker indberetter den information til ECB inden for de tidsfrister, der følger af artikel 17 i denne retningslinje for perioden 15. april 2021 til 1. februar 2022.

3. For perioden 26. juni 2021 til 1. februar 2022, skal de nationale centralbanker indberette statistisk information, der er indsamlet fra kreditinstitutter, der ikke er MFI'er i henhold til artikel 17, stk. 2, i forordning (EU) 2021/379 (ECB/2021/2) i overensstemmelse med afdeling 8 i denne retningslinje. De nationale centralbanker indberetter den information til ECB senest den 29. april 2022.







AFDELING 12

AFSLUTTENDE BESTEMMELSER

Artikel 38

Virkning

1. Denne retningslinje får virkning på den dato, hvor den meddeles de nationale centralbanker i de medlemsstater, der har euroen som valuta.

2. De nationale centralbanker i de medlemsstater, der har euroen som valuta, og ECB skal opfylde denne retningslinje fra den 1. februar 2022.

Artikel 39

Addressater

Denne retningslinje er rettet til alle centralbanker i Eurosystemet.









BILAG I

INDBERETNING AF JUSTERINGER OG UDLEDNING AF TRANSAKTIONER

DEL 1

Generel beskrivelse af proceduren for udledning af transaktioner

Finansielle transaktioner defineres som nettoanskaffelsen af finansielle aktiver eller nettoindgåelsen af passiver for hver enkelt type finansielt instrument, dvs. summen af alle finansielle transaktioner, der forekommer i løbet af en given indberetningsperiode. Rammerne for at udlede transaktioner for balanceposter (balance sheet items, BSI) for de monetære finansielle institutioner (MFI'er) er baseret på det europæiske national- og regionalregnskabssystem (herefter 'ESA 2010'), der er fastsat ved Europa-Parlamentets og Rådets forordning (EU) nr. 549/2013 ( 9 ). Der afviges fra denne internationale standard, hvor det er nødvendigt, både med hensyn til dataindholdet og betegnelsen af statistiske begreber. Dette bilag fortolkes i overensstemmelse med ESA 2010, med mindre forordning (EU) nr. 2021/379 (ECB/2021/2) ( 10 ) eller denne retningslinje udtrykkeligt eller implicit går forud for bestemmelserne heri.

I forbindelse med BSI-statistikken beregner ECB transaktioner ved for hver aktiv- og passivpost at tage forskellen mellem de udestående beløb på rapporteringsdatoerne ultimo perioden og derefter fjerne effekten af den udvikling, der ikke er resultat af transaktioner ("justeringer"). Disse opdeles i hovedkategorierne "omklassifikationer", "justeringer for værdiændringer" og "valutakursreguleringer". De nationale centralbanker indberetter "justeringer for omklassifikationer" og "justeringer for værdiændringer" til ECB, således at disse ikke-transaktionsrelaterede effekter kan fjernes ved beregningen af transaktioner. "Valutakursreguleringer" udledes normalt af ECB. Transaktioner beregnes på nettobasis, og der er således ingen krav om angivelse af brutto finansielle transaktioner eller omsætning. Finansielle transaktioner bør generelt måles ved transaktionsværdien - værdien til hvilken aktiverne anskaffes/afhændes og/eller passiver skabes, realiseres eller veksles, og som ikke nødvendigvis er den samme som den pris, der er noteret på markedet, eller aktivets dagsværdi på transaktionstidspunktet. Transaktionsværdien omfatter ikke gebyrer, provisioner, kommissioner eller lignende betalinger for tjenester ydet i forbindelse med transaktionen.

I dette bilag gennemgås metoden til udledning af transaktioner i forbindelse med BSI-statistik. Del 2 fokuserer på principperne for de nationale centralbankers indberetning af justeringer til ECB ( 11 ). Del 3 behandler de særlige tilpasninger i forbindelse med opstillingsrammerne for BSI-statistik.

ECB har på sit websted offentliggjort en manual om MFI-balancestatistik, der indeholder flere detaljer og taleksempler.

DEL 2

Indberetning af justeringer fra de nationale centralbanker til ECB

1. Underliggende principper for justeringer

For justeringer for omklassifikationer og værdiændringer gælder det samme system med dobbelt bogføring som for udestående beløb, og det er derfor i balance. Hvis en post i balance er påkrævet som følge af de forskellige værdiansættelser, der gælder for den statistiske, i modsætning til den regnskabsmæssige balance, dvs. "statistisk/regnskabsmæssig uoverensstemmelse", bør dette registreres under "resterende passiver" (som et positivt eller negativt beløb alt efter omstændighederne).

Renter på indlån, udlån og gældsinstrumenter, der udstedes og ejes, bør periodiseres, men aldrig opføres som en transaktion med det pågældende instrument. Vedrørende udlån og indlån garanteres dette ved kravet fastsat i Del 2 i bilag II til forordning (EU) 2021/379 (ECB/2021/2) om at registrere påløbne renter på disse instrumenter under "resterende aktiver" og "resterende passiver". Forordningen indeholder dog ingen regler om behandlingen af påløbne renter på gældsinstrumenter, der udstedes eller ejes. Påløbne renter er nemlig ofte en fast bestanddel i markedsprisen og vanskelige at udskille fra den regnskabsmæssige pris, når de indberettes i den statistiske balance. For at opnå sammenhængende data, som er sammenlignelige på tværs af lande, bør følgende regler anvendes:

a) hvis påløbne renter er en fast bestanddel i den regnskabsmæssige pris, som indberettes i den statistiske balance, bør der foretages en justering for værdiændringer,

b) hvis påløbne renter ikke indgår i det udestående beløb for de værdipapirer, som de vedrører i den statistiske balance, klassificeres de under "resterende aktiver" eller "resterende passiver" og behandles ikke som en justering for en værdiændring.

Den behandling, som foreslås her, er også afspejlet i indberetningskravene i denne retningslinje (jf. Del 1 i bilag II).

Hvis en månedlig justering indberettes, kan det påvirke opdelingen af de poster, der indberettes kvartalsvis. Der bør sikres overensstemmelse mellem de to datasæt, dvs., hvor det er relevant, bør summen af de månedlige justeringer være lig med den kvartalsvise justering. Hvis en tærskel er fastsat for de kvartalsvise justeringer, eller de kvartalsvise justeringer ikke kan identificeres fuldt ud eller på samme detaljeringsniveau som den månedlige justering, skal justeringen beregnes for at undgå uoverensstemmelser med justeringen, der er indberettet for de månedlige data.

2. Justeringer for omklassifikationer

"Justeringer for omklassifikationer" omfatter alle ændringer i referencesektorens balance, der opstår som resultat af ændringer i rapporteringspopulationens sammensætning og struktur, ændringer i klassifikationen af finansielle instrumenter og modparter, ændringer i statistiske definitioner og (delvis) korrigering af rapporteringsfejl, som alt sammen giver anledning til databrud i serierne og derfor påvirker sammenligneligheden af to efter hinanden følgende beholdninger ultimo perioden. Udvidelser af euroområdet kan betragtes som et særligt tilfælde af omklassifikation.

De nationale centralbanker indberetter data om justeringer for omklassifikationer i overensstemmelse med kravene i denne retningslinje ved hjælp af data indberettet direkte fra rapporteringspopulationen, tilsynsinformation, plausibilitetskontrol, engangsundersøgelser (f.eks. i forbindelse med afvigende værdier), nationale statistikkrav, oplysninger om tilgang til og fragang fra rapporteringspopulationen samt andre kilder, der er til deres rådighed. De nationale centralbanker identificerer ændringer i udestående beløb som følge af omklassifikationer og indberetter nettobeløbet. En nettostigning i udestående beløb som følge af omklassifikationer opføres med positivt fortegn, en nettoreduktion i udestående beløb opføres med negativt fortegn.

De nationale centralbanker kan foretage estimater af justeringerne for omklassifikationer, især hvis informationen ikke er let tilgængelig eller af dårlig kvalitet. Det forventes ikke, at ECB foretager ex post-justeringer, medmindre de nationale centralbanker identificerer klare ændringer som følge af omklassifikationerne i de endelige data, som ikke kan korrigeres af de nationale centralbanker i tide. I disse tilfælde kan ECB foretage ex post-justeringer efter aftale med den relevante nationale centralbank.

I princippet indberetter de nationale centralbanker "justeringer for omklassifikationer" for hver post, der er specificeret i denne retningslinje. I tilfælde, hvor de estimerede omklassifikationsbeløb er under 5 millioner EUR på den nationale centralbanks egen balance eller under 50 millioner EUR for den aggregerede balance for andre rapporteringsenheder, kan de nationale centralbanker indberette justeringer for omklassifikationer som nul eller som en manglende værdi. Disse tærskler er sat som en hjælp til de nationale centralbanker, når de skal beslutte, om de skal opstille justeringer eller ikke. Det kan dog være uhensigtsmæssigt for den nationale centralbank at forsøge at anvende en sådan tærskel, hvis der indsamles relativt detaljerede oplysninger uden hensyn til tærsklen. Denne fleksibilitet er dog med forbehold af kravet til konsistens for de indberettede data for referenceperioden og mellem månedlige og kvartalsvise data, som beskrevet nedenfor.

Inden for de i revisionsprincipperne fastsatte grænser korrigerer de nationale centralbanker rapporteringsfejl i udestående beløb, så snart fejlene er konstateret. Ideelt fjerner korrektionerne fuldstændig fejlen fra de udestående beløb, især hvis fejlen kun påvirker en enkelt periode eller et begrænset tidsrum. Under disse omstændigheder opstår der ikke noget seriebrud. Såfremt fejlen påvirker historiske data, og der ikke foretages en korrektion af tidligere data, eller den kun foretages for en begrænset tidsperiode, opstår der imidlertid et seriebrud mellem den første periode med det korrigerede tal og den sidste periode med det ukorrekte tal. I dette tilfælde identificerer de nationale centralbanker størrelsen af det opståede databrud og opfører en justering under "justeringer for omklassifikationer". Der anvendes en tilsvarende fremgangsmåde ved implementeringen af ændringer af statistiske definitioner, som påvirker indberettede data, samt ved korrigeringen for brud, som kan skyldes indførelse, ændring eller opgivelse af opregningsmetoder.

Grænsen for, hvornår overførsler af aktiver skal behandles som transaktioner, udgøres af den omstændighed, at der er to særskilte institutionelle enheder, som handler ved gensidig overenskomst. Hvis overførslerne derimod sker som følge af oprettelsen en institutionel enhed, eller fordi en institutionel enhed forsvinder, bør de behandles som "justeringer for omklassifikationer". Hvis en fusion eller overtagelse medfører, at en eller flere institutionelle enheder forsvinder, forsvinder alle positioner, som eksisterede på tværs af de fusionerende institutioner, og som opføres netto på det tidspunkt, hvor enhederne ophører med at eksistere i systemet, og der skal indberettes justeringer for omklassifikationer i overensstemmelse hermed. Selskabsspaltninger behandles på tilsvarende måde.

3. Justeringer for værdiændringer

"Justeringer for værdiændringer" indberettet i henhold til denne retningslinje opstilles normal af de nationale centralbanker på grundlag af data indberettet direkte fra rapporteringsenhederne. De nationale centralbanker kan dog også dække disse indberetningskrav indirekte (f.eks. ved at indsamle data om transaktioner direkte) eller ud fra værdipapir for værdipapir-data eller ud fra andre data indberettet af rapporteringspopulationen, og de kan under alle omstændigheder indsamle yderligere data fra rapporteringsenheder, hvis det er nødvendigt.

4. Valutakursreguleringer

Valutakursbevægelser over for euroen, der indtræffer mellem rapporteringsdatoer ultimo perioden, bevirker ændringer i værdien af aktiver og passiver i udenlandsk valuta, når de udtrykkes i euro. De nationale centralbanker bør indberette aktiver og passiver denomineret i udenlandsk valuta omregnet til euro ved anvendelse af ECBs referencekurs på den dag, som dataene vedrører. Da enhver ændring i udestående beløb som følge af valutakursbevægelser udtrykker kapitalgevinster/-tab og ikke skyldes finansielle transaktioner, er det nødvendigt at identificere værdiansættelseseffekterne, så de kan udelukkes fra transaktioner. Justering for værdiændringer som følge af valutakursændringer kan også omfatte ændringer af værdiansættelsen som følge af transaktioner i aktiver/passiver, dvs. realiserede gevinster/tab, men der eksisterer forskellig national praksis på dette område.

ECB udleder normalt de nødvendige valutakursreguleringer baseret på statistisk information indberettet af de nationale centralbanker. Når de nationale centralbanker er i stand til at opstille mere præcise reguleringer, kan de også indberette disse reguleringer til ECB, som anvender dem til at udlede transaktioner.

DEL 3

Særregler og tilpasninger

1. Pengemarkedsforeninger

De nationale centralbanker medtager justeringsdata vedrørende pengemarkedsforeninger (MMF'er), når de opfylder deres rapporteringsforpligtelser med hensyn til "justeringer for omklassifikationer" og "justeringer for værdiændringer". Disse justeringer indberettes også separat for pengemarkedsforeninger i henhold til den særlige kvartalsvise rapporteringsordning.

De nationale centralbanker indberetter justeringer for omklassifikationer, hvis der er en ændring I MMF-rapporteringspopulationen, som defineret i artikel 2 i forordning (EU) 2021/379 (ECB/2021/2), der skyldes ændringer i anvendelsesområdet for enheder, der er godkendte som MMF’er, i overensstemmelse med Europa-Parlamentets og Rådets forordning (EU) nr. 2017/1131 ( 12 ). En ændring i MMF-rapporteringspopulationen, der skyldes ændringer i en forenings investeringspolitik, registreres som en finansiel transaktion og ikke en omklassifikation. Dette skyldes, at alle ændringer i en investeringspolitik skal aftales af investorerne forud for ændringen og ses derfor som en aktiv investeringsbeslutning.

Det er i artikel 9, stk. 6, i forordning (EU) 2021/379 (ECB/2021/2) fastsat, at de nationale centralbanker kan indrømme tilladelser til nogle eller alle MMF'er for så vidt angår indberetningen af justeringer for værdiændringer. I sådanne tilfælde bør de nationale centralbanker dog frembringe oplysningerne efter bedste evne, især hvis beløbene er signifikante, jf. artikel 5, stk. 2, i denne retningslinje.

Beregningen af justeringer for værdiændringer vedrørende pengemarkedsforeningers aktiver følger den procedure, som er fælles for alle MFI'er. På passivsiden er positive ændringer i værdien af andele i pengemarkedsforeninger traditionelt blevet anset for transaktioner parallelt med betaling af renter på indlån (i modsætning til påløbne renter), hvilket indebærer, at modposten for værdiændringer på aktivsiden ikke er "andele i pengemarkedsforeninger", men "resterende passiver". Hvad angår tilfælde, hvor andele i pengemarkedsforeninger falder i pris som følge af tab på foreningernes aktiver, kan dette dog ikke sammenlignes med rentebetalinger. På denne baggrund indeholder tabel 1A i Del 4 i bilag I til forordning (EU) 2021/379 (ECB/2021/2) krav om værdiændringer for andele i pengemarkedsforeninger. Hvor det er relevant, bør de nationale centralbanker anvende denne post til at afstemme værdiændringer på aktivsiden. Allokeringen bør foretages på en måde, så kun de faktiske værdiændringer, der er afspejlet som ændringer i værdien af andele i pengemarkedsforeninger, er dækket.

2. Statistik for individuelle MFI-balanceposter (IBSI)

I overensstemmelse med artikel 16, stk. 2, i denne retningslinje indberetter de nationale centralbanker efter bedste evne hjælpeserier, der dækker justeringer for værdiændringer og omklassifikationer (jf. dette bilags Del 2) og udlånsoverdragelser.

For at nedbringe indberetningsbyrden kan de nationale centralbanker anvende en tærskeltilgang, når de udleder hjælpeserier. Navnlig, hvor hjælpeseriens absolutte beløb, der skal indberettes, er under maksimalt 50 millioner EUR og 1 % af det pågældende udestående beløb, dvs. tærskel = maks (50 millioner EUR, 1 % af det udestående beløb), kan de nationale centralbanker i stedet vælge at indberette beløbet som nul eller som en manglende værdi. Denne tærskel, som også finder anvendelse på kreditinstitutter, er indikativ og har til formål at hjælpe de nationale centralbanker med at træffe beslutning om, hvorvidt de skal lave en justering eller ej. Hvis informationen ikke er nemt tilgængelig eller af dårlig kvalitet, kan de nationale centralbanker beslutte at lave estimater eller indberette en manglende værdi.

I tillæg hertil, og i overensstemmelse med denne retningslinje, skal de nationale centralbanker kun indberette hjælpeserier for kreditinstitutter, der ikke er kerneinstitutter, i det omfang den statistiske information indsamles fra de kreditinstitutter i overensstemmelse med forordning (EU) 2021/379 (ECB/2021/2). Hvis intet af den påkrævede statistiske information for at indberette en hjælpeserie, er tilgængelig fra de kreditinstitutter, der ikke er kerneinstitutter, kan de nationale centralbanker indberette en manglende værdi.

3. Postgirokontorer og offentlig forvaltning og service

De nationale centralbanker indberetter, hvor det er relevant, statistisk information om postgirokontorer og offentlig forvaltning og service, der dækker deres monetære forpligtelser over for ikke-MFI'er, der er residenter i euroområdet, og deres beholdninger af kontanter og værdipapirer udstedt af MFI'er i euroområdet i overensstemmelse med denne retningslinjes afsnit 6. Med henblik på at opstille transaktioner, indberettes justeringer i princippet også på linje med kravene for MFI-balancestatistik, selvom der i praksis sjældent vil være tale om justeringer som følge af valutakursændringer eller ændringer i markedspris. Disse data indberettes som angivet i bilag VI.









BILAG II

Del 1







Tabel 1 Yderligere poster der skal indberettes for centralbankers balancer (1) BALANCEPOSTER I alt Euroområdet Resten af verden Indenlandsk Euroområdet undtagen indenlandsk Ikke-MFI'er PASSIVER 8. Seddel- og møntomløb heraf: sedler eurosedler M (†) sedler i nationale denomineringer (2) M (†) heraf: mønter mønter denomineret i euro M (†) mønter i nationale denomineringer (2) M (†) 9. Indlån 9.1.e Indlån på anfordring (euro) M 9.1.x Indlån på anfordringer (udenlandsk valuta) M 10. Aktier/andele i MMF'er 11. Udstedte gældsinstrumenter op til 1 år (3) M M M 12. Kapital og reserver 13. Resterende passiver heraf: transit items M heraf: suspense items M heraf: Eurosystem-interne passiver for eurosedler i omløb M heraf: henlæggelser for forpligtelser over for tredjemand M heraf: husholdningers nettoformue i pensionskassereserver (4) Q (#) heraf: justeringer for regnskabsmæssige/statistiske uoverensstemmelser (5) M (#) Modregning af særlige trækningsrettigheder M (#) AKTIVER 1. Kontantbeholdning 2. Udlån heraf: internationale reserver som indlån i ECB (6) M 3. Gældsinstrumentbeholdninger heraf: påløbne renter på udstedte gældsinstrumenter (7) Q 4. Ejerandele 5. Aktier/andele i investeringsforeninger 6. Ikke-finansielle aktiver 7. Resterende aktiver heraf: transit items M heraf: suspense items M heraf: intra-Eurosystem-tilgodehavender relateret til eurosedler i omløb M heraf: præmie- og erstatningsreserver (8) Q (#) heraf: tilgodehavender relateret til mønter i omløb udstedt af den offentlige forvaltning og service M heraf: påløbne renter på udstedte gældsinstrumenter (7) Q Guld og tilgodehavender i guld (kun monetært guld) M (#) Tilgodehavender hos IMF - trækningsrettigheder, særlige trækningsrettigheder, øvrige M (#) ( 1 ) Udestående beløb indberettes for alle poster. Justering for omklassifikationer og værdiændringer indberettes for felter markeret med (#). Omklassifikationsjusteringer indberettes kun for felter markeret med (†). ( 2 ) Sedler og mønter denomineret i de tidligere nationale valutaer, som fortsat er udestående efter indførelsen af euro. Data bør indberettes for mindst 12 måneder efter udvidelsen. ( 3 ) Indberettes kun, hvis fænomenet er relevant. ( 4 ) Hensættelser for forpligtelser over for tredjemand, som er MFI'ers passiver over for husholdninger i form af tekniske hensættelser, der er oprettet med henblik på ansattes pension. Dette henviser typisk til medarbejderpensionskasser, som ikke er blevet skilt ud til en selvstændig institution. ( 5 ) Denne post repræsenterer en justering, netto, som skal balancere den statistiske balance for uoverensstemmelser mellem de statistiske og regnskabsmæssige værdiansættelser for indberettede aktiver og passiver. ( 6 ) Denne post omfatter de nationale centralbankers tilgodehavender i euro, som modsvarer overførslen af udenlandske valutareserver fra de nationale centralbanker til ECB. ( 7 ) Påløbne renter indberettes indenfor gældsinstrumentbeholdninger eller resterende aktiver ifølge national praksis. ( 8 ) Den del af de af MFI'er betalte bruttopræmier, der skal henføres til den efterfølgende regnskabsperiode, samt MFI'ers erstatningskrav, som endnu ikke er afgjort.







Tabel 2 Yderligere poster der skal indberettes for andre MFI'ers balancer (1) BALANCEPOSTER I alt Euroområde Resten af verden Indenlandsk Euroområde undtagen indenlandsk Ikke-MFI'er PASSIVER 8. Seddel- og møntomløb 9. Indlån heraf: modsvarende passiv til udlån, der stadig er indregnet på balancen (2) M M M 9.1.e Indlån på anfordring (euro) M 9.1.x Indlån på anfordring (udenlandsk valuta) M 10. Aktier/andele i MMF'er 11. Udstedte gældsinstrumenter (3) op til 1 år M (#) M (#) M (#) over 1 og op til 2 år M (#) M (#) M (#) Euro op til 1 år M (#) M (#) M (#) over 1 og op til 2 år M (#) M (#) M (#) Udenlandsk valuta op til 1 år M (#) M (#) M (#) over 1 og op til 2 år M (#) M (#) M (#) heraf: påløbne renter på udstedte gældsinstrumenter (4) Q 12. Kapital og reserver 13. Resterende passiver heraf: transit items M heraf: suspense items M heraf: henlæggelser for forpligtelser overfor tredjemand M heraf: husholdningers nettoformue i pensionskassereserver (5) Q (#) heraf: påløbne renter på udstedte gældsinstrumenter (4) Q heraf: reguleringer for regnskabsmæssige/statistiske uoverensstemmelser (6) M (#) AKTIVER 1. Kontantbeholdning 2. Udlån 3. Gældsinstrumentbeholdninger heraf: påløbne renter på udstedte gældsinstrumenter (4) Q 4. Ejerandele 5. Aktier/andele i investeringsforeninger 6. Ikke-finansielle aktiver 7. Resterende aktiver heraf: transit items M heraf: suspense items M heraf: præmie- og erstatningsreserver (7) Q (#) heraf: påløbne renter på udstedte gældsinstrumenter (4) Q ( 1 ) Udestående beløb indberettes for alle poster. Justering for omklassifikationer og værdiændringer indberettes for felter markeret med (#). Omklassifikationsjusteringer indberettes kun for felter markeret med (†). ( 2 ) Disse poster repræsenterer modpartspassiver for securitiserede udlån, men som ikke er fjernet fra MFI'ens balance i henhold til gældende regnskabsstandarder. ( 3 ) (3) Under forudsætning af en aftale mellem ECB og den nationale centralbank må disse serier ikke indberettes af den nationale centralbank, hvor alternative datakilder anvendes af ECB. ( 4 ) Påløbne renter indberettes indenfor den korresponderende instrumentkategori eller som resterende aktiver/passiver i overensstemmelse med national praksis. ( 5 ) Hensættelser for forpligtelser over for tredjemand, som er MFI'ers passiver over for husholdninger i form af tekniske hensættelser, der er oprettet med henblik på ansattes pension. Dette henviser typisk til medarbejderpensionskasser, som ikke er blevet skilt ud til en selvstændig institution. ( 6 ) Denne post repræsenterer en justering, netto, som skal balancere den statistiske balance for uoverensstemmelser mellem de statistiske og regnskabsmæssige værdiansættelser for indberettede aktiver og passiver. ( 7 ) Den del af de af MFI'er betalte bruttopræmier, der skal henføres til den efterfølgende regnskabsperiode, samt MFI'ers erstatningskrav, som endnu ikke er afgjort.







Tabel 3 Udlån til andre finansielle formidlere + finansielle hjælpeenheder + koncerntilknyttede finansielle institutioner og pengeudlånere i euroområdet (S.125+S.126+S.127) Udestående beløb, justeringer for værdiændringer og omklassifikationer (kvartalsvis) BALANCEPOSTER A. Indenlandsk B. Euroområdet undtagen indenlandsk I alt Andre finansielle formidlere (S.125) Finansielle hjælpeenheder (S.126) Koncerntilknyttede finansielle institutioner og pengeudlånere (S.127) I alt Andre finansielle formidlere (S.125) Finansielle hjælpeenheder (S.126) Koncerntilknyttede finansielle institutioner og pengeudlånere (S.127) AKTIVER Udlån op til 1 år over 1 og op til 5 år over 5 år

Del 2

Tabel 1

Udlån overdraget af indenlandske MFI'er med virkning på de indberettede lånebeholdninger (1) der serviceres af ikke-MFI'er

Udestående beløb og finansielle transaktioner ekskl. virkningen af udlånsoverdragelser (månedlig)

Tabel 2

Overdragne udlån der serviceres af en indenlandsk MFI, der ikke er overdrageren (1)

Netto overdragelser, udestående beløb, omklassifikationsjusteringer og justeringer for værdiændringer (månedlig) (2)

Del 3

Tabel 1

Statistisk information der skal indberettes for MMF-balanceposter

Udestående beløb, justeringer for værdiændringer og omklassifikationer (kvartalsvis)







Tabel 2 MMF balanceposter - Opdeling efter valuta Udestående beløb (kvartalsvis) BALANCEPOSTER Alle valutaer Euro Andre valutaer GBP USD JPY CHF AKTIVER Udlån Resten af verden Gældsinstrumentbeholdning Indenlandsk udstedt af MFI'er udstedt af ikke-MFI'er Euroområdet undtagen indenlandsk udstedt af MFI'er udstedt af ikke-MFI'er Resten af verden (Kvartals-) krav rettet mod NFI'er i henhold til forordning (EU) 2021/379 (ECB/2021/2).

DEL 4







Tabel 1 Statistik over MFI'ers uudnyttede kreditfaciliteter Udestående beløb og omklassifikationsjusteringer IKKE-BALANCEFØRTE POSTER A. Indenlandsk B. Euroområdet undtagen indenlandsk C. Resten af verden Uudnyttede kreditlinjer I alt MFI'er (S.121+S.122+S.123) Offentlig forvaltning og service (S.13) Investeringsforeninger, undtagen pengemarkedsforeninger (S.124) Andre finansielle formidlere + finansielle hjælpeenheder + koncerntilknyttede finansielle institutioner og pengeudlånere (S.125+S.126+S.127) Forsikringsselskaber (S.128) Pensionskasser (S.129) Ikke-finansielle selskaber (S.11) Husholdninger + nonprofitinstitutioner rettet mod husholdninger (S.14+S.15)

Del 5

Lån til ikke-finansielle selskaber efter økonomiske aktivitet

De nationale centralbanker indberetter enten data for individuelle afdelinger i overensstemmelse med Skabelon I, eller, hvis data for individuelle afdelinger ikke er tilgængelig, i overensstemmelse med Skabelon II.

De nationale centralbanker indberetter udestående beløb separat, for så vidt angår lån til indenlandske ikke-finansielle selskaber, og, hvor det er muligt, lån til ikke-finansielle selskaber i andre medlemsstater i euroområdet.







Skabelon I Skabelon II 1 A. Landbrug, skovbrug og fiskeri 1 A. Landbrug, skovbrug og fiskeri 2 B. Råstofudvinding 2 B. Råstofudvinding 3 C. Fremstillingsvirksomhed 3 C. Fremstillingsvirksomhed 4 D. El-, gas- og fjernvarmeforsyning 4 D. El-, gas- og fjernvarmeforsyning + E. Vandforsyning, kloakvæsen, affaldshåndtering og rensning af jord og grundvand 5 E. Vandforsyning, kloakvæsen, affaldshåndtering og rensning af jord og grundvand 6 F. Bygge- og anlægsvirksomhed 5 F. Bygge- og anlægsvirksomhed 7 G. Engroshandel og detailhandel. Reparation af motorkøretøjer og motorcykler 6 G. Engroshandel og detailhandel. Reparation af motorkøretøjer og motorcykler 8 I. Overnatningsfaciliteter og restaurationsvirksomhed 7 I. Overnatningsfaciliteter og restaurationsvirksomhed 9 H. Transport og godshåndtering 8 H. Transport og godshåndtering + J. Information og kommunikation 10 J. Information og kommunikation 11 L. Fast ejendom 9 L. Fast ejendom + M. Liberale, videnskabelige og tekniske tjenesteydelser + N. Administrative tjenesteydelser og hjælpetjenester 12 M. Liberale, videnskabelige og tekniske tjenesteydelser 13 N. Administrative tjenesteydelser og hjælpetjenester 14 Alle resterende afdelinger, der er relevante for de ikke-finansielle selskaber 10 Alle resterende afdelinger, der er relevante for de ikke-finansielle selskaber

Bemærk: Bogstaver henviser til den tilsvarende NACE Rev.2 klassifikation.









BILAG III

Del 1

Yderligere månedlig statistik over MFI-rentesatser







Tabel 1: Revolverende udlån og overtræk og rentefri og forlænget kredit på kreditkort Sektor Instrumenttype Indikator for nye forretninger Rapporteringsforpligtelse Udlån i EUR Til husholdninger Revolverende udlån og overtræk og rentefri og forlænget kredit på kreditkort 86 AAR/NDER, beløb Til ikke-finansielle selskaber Revolverende udlån og overtræk og rentefri og forlænget kredit på kreditkort 87 AAR/NDER, beløb

1. I MFI-rentestatistikken har "revolverende udlån og overtræk" og "rentefri og forlænget kredit på kreditkort" samme betydning som defineret i Del 2 i bilag II til forordning (EU) 2021/379 (ECB/2021/2) ( 13 ), uanset deres oprindelige rentefikseringsperiode. Strafafgifter på overtræk, der indgår sammen med andre omkostninger, f.eks. i form af særlige gebyrer, medtages ikke ved opgørelsen af den annualiserede aftalte sats (AAR) som defineret i Del 1 i bilag I til Den Europæiske Centralbanks forordning (EU) nr. 1072/2013 (ECB/2013/34) ( 14 ). Der indberettes en AAR eller en effektiv rente, snævert defineret, (NDER) for kategorierne i tabel 1 i dette bilag. Indberetningen af AAR/NDER ledsages af de tilhørende nye forretningsstørrelser.

2. Hvad angår revolverende udlån og overtræk og rentefri og forlænget kredit på kreditkort, svarer begrebet nye forretningsstørrelser til udestående beløb. Indikator 86 og 87 beregnes på grundlag af post 12, 23, 32 og 36 i tillæg 2 til bilag I til forordning (EU) nr. 1072/2013 (ECB/2013/34), og de udestående beløb indberettet for revolverende udlån og overtræk, rentefri og forlænget kredit på kreditkort i overensstemmelse med bilag I til forordning (EU) 2021/379 (ECB/2021/2). Rentesatserne beregnes som vægtede gennemsnit af de tilsvarende poster i tillæg 2 til bilag I til forordning (EU) nr. 1072/2013 (ECB/2013/34), hvor rentesatsen for rentefri kredit på kreditkort er nul. Indikator 86 og 87 har til formål at sikre kontinuitet i forhold til indikator 12 og 23 ("overtræk") som tidligere defineret i (nu ophævet) forordning (EF) nr. 63/2002 (ECB/2001/18) ( 15 ), dvs. forud for deres ændring ved forordning (EF) nr. 290/2009 (ECB/2009/7) ( 16 ).







Tabel 2: Renter på genforhandlede udlån til husholdninger og ikke-finansielle selskaber Sektor Instrumenttype Oprindelig løbetid, opsigelsesvarsel, oprindelig rentefikseringsperiode Indikator for nye forretninger Rapporteringsforpligtelse Genforhandlede lån i EUR Til husholdninger Til forbrug I alt 88 AAR/NDER Til boligkøb I alt 89 AAR/NDER Til andre formål I alt 90 AAR/NDER Til ikke-finansielle selskaber I alt 91 AAR/NDER

3. I MFI-rentestatistikken omfatter genforhandlede udlån til husholdninger og ikke-finansielle selskaber alle nye forretningsudlån undtagen revolverende udlån og overtræk og gæld på kreditkort, som er ydet, men endnu ikke tilbagebetalt på genforhandlingstidspunktet. Hvad angår udlån, der er overdraget fra en anden institution, henviser genforhandling til nye forretningsudlån, som er blevet ydet af den institution, der sælger eller overdrager udlånet. Der indberettes kun en AAR eller NDER for kategorierne i tabel 2 på den bedst mulige måde ud over de mængder, som kræves ifølge forordning (EU) nr. 1072/2013 (ECB/2013/34).

Del 2

Udvælgelse af den faktiske rapporteringspopulation og vedligeholdelse af stikprøven til MFI-rentestatistik

Afsnit 1: Udvælgelse af den faktiske rapporteringspopulation

1. Generel udvælgelsesprocedure

1. De nationale centralbanker anvender den fremgangsmåde, som er beskrevet i nedenstående figur, til at udvælge rapporteringsenhederne til indsamlingen af MFI-rentestatistik i henhold til forordning (EU) nr. 1072/2013 (ECB/2013/34). Denne procedure defineres således:

2. Totaltælling eller stikprøve

2. Hver enkelt national centralbank udvælger sine rapporteringsenheder blandt MFI'erne, undtagen centralbanker og MMF'er, i referencerapporteringspopulationen, som er residenter i den samme medlemsstat, som har euroen som valuta ("medlemsstat i euroområdet"), som den nationale centralbank.

3. Ved udvælgelsen af rapporteringsenhederne skal de nationale centralbanker enten foretage en totaltælling eller udtage en stikprøve efter de kriterier, der specificeres i de følgende afsnit.

4. Ved en totaltælling stiller de nationale centralbanker krav om, at alle residente MFI'er i referencerapporteringspopulationen indberetter MFI-rentestatistik. De variabler, som skal indsamles ved totaltælling, er rentesatser og beløb for nye forretninger og rentesatser på udestående beløb.

5. Ved en stikprøve skal kun et udvalg af MFI'erne i referencerapporteringspopulationen foretage indberetninger. De variabler, der skal estimeres ud fra stikprøven, er rentesatser og beløb for nye forretninger og rentesatser for udestående beløb. Disse variabler benævnes stikprøvevariabler. For at minimere risikoen for, at resultaterne af stikprøvevariablerne afviger fra de sande – men ukendte – værdier i referencerapporteringspopulationen, skal stikprøven udtages således, at den er repræsentativ for referencerapporteringspopulationen. I MFI-rentestatistikken betragtes en stikprøve som repræsentativ, hvis alle de karakteristika, der er relevante for MFI-rentestatistikken, og som karakteriserer referencerapporteringspopulationen, også afspejles i stikprøven. Ved udtagning af den initiale stikprøve kan de nationale centralbanker ved tilrettelæggelsen af stikprøveplanen bruge passende tilnærmelser og modeller, baseret på eksisterende kildematerialer, selv om disse ikke er i fuldkommen overensstemmelse med definitionerne i forordning (EU) nr. 1072/2013 (ECB/2013/34).

3. Stratificering af referencerapporteringspopulationen

6. For at sikre, at stikprøven er repræsentativ, skal nationale centralbanker, der vælger at basere MFI-rentestatistikken på en stikprøve, foretage en passende stratificering af referencerapporteringspopulationen, inden der udtages rapporteringsenheder. Stratificering indebærer, at referencerapporteringspopulationen N underopdeles i delpopulationer eller strata N1, N2, N3… NL. Disse delpopulationer eller strata må ikke overlappe hinanden og skal tilsammen udgøre referencerapporteringspopulationen:

N1 + N2 + N3 + … + NL = N

7. De nationale centralbanker definerer stratificeringskriterier, der giver mulighed for, at der dannes homogene strata ved underopdelingen af referencerapporteringspopulationen. Strata betragtes som homogene, hvis summen af variansen på stikprøvevariablerne inden for et stratum er væsentligt mindre end den samlede varians i hele den faktiske rapporteringspopulation ( 17 ). Stratificeringskriterierne er knyttet til MFI-rentestatistikken, dvs. der er en forbindelse mellem stratificeringskriterierne og de rentesatser og beløb, der skal estimeres på grundlag af stikprøven.

8. Nationale centralbanker, der vælger stikprøvemetoden, skal identificere mindst et stratificeringskriterium for at sikre, at MFI-stikprøven er repræsentativ for medlemsstaten i euroområdet, og at stikprøvefejlen er lille. Ideelt set definerer de nationale centralbanker et hierarkisk sæt af stratificeringskriterier. Kriterierne skal tage hensyn til nationale forhold og således være specifikke for hver enkelt medlemsstat i euroområdet.

9. Når alle strata er defineret, sker udvælgelsen af rapporteringsenheder ved enkelttrins stikprøveudvælgelse. Først på dette trin udvælges rapporteringsenhederne fra referencerapporteringspopulationen. Der skal ikke foretages nogen midlertidig udvælgelse.

4. Allokering af stikprøver over strata og udvælgelse af rapporteringsenheder

10. Efter at de nationale strata er defineret i overensstemmelse med nr. 6 og 7, udtager de nationale centralbanker, der har valgt at indberette på grundlag af en stikprøve, stikprøven ved at udvælge de faktiske rapporteringsenheder fra hvert stratum. Den totale nationale stikprøvestørrelse, n, er summen af stikprøverne n1, n2, n3, …, nL fra de enkelte strata:

n1 + n2 + n3 + … + nL = n.

11. Den enkelte national